# 

# ΑΠΟΤΕΛΕΣΜΑΤΑ ΟΜΙΛΟΥ ΟΤΕ ΓΙΑ ΤΟ Α’ ΤΡΙΜΗΝΟ ΤΟΥ 2024

**Σύνοψη**

* **Δυναμικό ξεκίνημα το 2024: Σημαντική αύξηση κατά 9,2% στα έσοδα του Ομίλου & κατά 1,2% στο προσαρμοσμένο EBITDA (AL)**
* **Συνεχίζεται η θετική δυναμική στην Ελλάδα: σημαντική αύξηση εσόδων κατά 10,3%, προσαρμοσμένο EBITDA (AL) ενισχυμένο κατά 1,5%**
  + **Περαιτέρω ανάπτυξη των εσόδων από υπηρεσίες λιανικής, θετικό πρόσημο σε κινητή, ευρυζωνικές υπηρεσίες και τηλεόραση**
  + **Ισχυρή ανάπτυξη υπηρεσιών ICT**
* **Θετικές λειτουργικές επιδόσεις:**
  + **διαθεσιμότητα FTTH σε 1,375 εκατ. νοικοκυριά και επιχειρήσεις, ρεκόρ σε προσθήκες συνδρομητών FTTH (+36 χιλιάδες) με το ποσοστό διείσδυσης αυξημένο στο 22%**

|  |  |  |  |
| --- | --- | --- | --- |
| **(Εκατ.€)** | **Q1'24** | **Q1'23** | **+/-%** |
| Κύκλος Εργασιών | 877,6 | 803,6 | +9,2% |
| Προσαρμοσμένο EBITDA (AL) | 326,0 | 322,0 | +1,2% |
| *Περιθώριο (%)* | *37,1%* | *40,1%* | *-3μον* |
| Λειτουργικά Κέρδη προ Χρηματοοικονομικών και επενδυτικών δραστηριοτήτων | 182,2 | 181,2 | +0,6% |
| Κέρδη κατανεμημένα στους μετόχους της Εταιρείας | 134,8 | 135,3 | -0,4% |
| Προσαρμοσμένα Κέρδη κατανεμημένα στους μετόχους της Εταιρείας | 142,5 | 135,8 | +4,9% |
| *Βασικά Κέρδη ανά μετοχή (€)* | *0,3242* | *0,3157* | *+2,7%* |
| Προσαρμοσμένες Επενδύσεις σε πάγια περιουσιακά στοιχεία | 117,5 | 79,9 | +47,1% |
| Ελεύθερες Ταμειακές Ροές (AL) | 127,1 | 226,1 | -43,8% |
| Ταμειακά Διαθέσιμα &Ταμειακά Ισοδύναμα | 567,8 | 784,3 | -27,6% |
| Καθαρός δανεισμός | 521,0 | 506,2 | +2,9% |

*Σημείωση : Για επεξηγήσεις και υπολογισμό των Προσαρμοσμένων μεγεθών/δεικτών βλ. την [Ενότητα Εναλλακτικοί Δείκτες Μέτρησης Απόδοσης](#ΕΝΑΛΛΑΚΤΙΚΟΙ).*

**Μήνυμα του Προέδρου και Διευθύνοντος Συμβούλου, κ. Μιχάλη Τσαμάζ:**

«Το 2024 ξεκίνησε δυναμικά για τον ΟΤΕ. Είμαι στην ευχάριστη θέση να σας ανακοινώσω ισχυρές λειτουργικές και οικονομικές επιδόσεις καθώς η θητεία μου στον Όμιλο ολοκληρώνεται. Πετύχαμε ισχυρή αύξηση εσόδων χάρη στα έργα ICT, τη διεθνή χονδρική και τις υπηρεσίες κινητής, ενώ συνεχίσαμε να επεκτείνουμε το δίκτυο FTTH και το δίκτυο κινητής, και αυξήσαμε την κερδοφορία του Ομίλου.

Από το 2010, που ανέλαβα Πρόεδρος και Διευθύνων Σύμβουλος του Ομίλου ΟΤΕ, μετράμε πολλά και σημαντικά επιτεύγματα, παρά τις μεγάλες προκλήσεις που αντιμετωπίσαμε. Έχοντας μετασχηματίσει μαζί την εταιρεία, έχουμε θέσει τις βάσεις για την οικοδόμηση ενός βιώσιμου παρόχου ψηφιακών υπηρεσιών. Αισθάνομαι υπερήφανος για την πρόοδο του ΟΤΕ όλα αυτά τα χρόνια και για τη συνεισφορά του στον ψηφιακό μετασχηματισμό της χώρας, της κοινωνίας και των επιχειρήσεων.

Είμαι βέβαιος ότι τόσο το 2024 όσο και τα επόμενα χρόνια, υπό την καθοδήγηση του διαδόχου μου κ. Κώστα Νεμπή, ο ΟΤΕ είναι σε θέση να συνεχίσει να αναπτύσσεται, να δημιουργεί σημαντικές ταμειακές ροές, να επενδύει στις υποδομές της χώρας και να προσφέρει αξία στους συνδρομητές, συνεργάτες και μετόχους του».

**Προοπτικές**

Το 2024, ο ΟΤΕ αναμένει περαιτέρω βελτίωση των λειτουργικών και οικονομικών του επιδόσεων, εξαιρουμένων τυχόν απρόβλεπτων περιστάσεων. Οι πρωτοβουλίες ενίσχυσης του ARPU που υλοποιήθηκαν στα τέλη του 2023 αναμένεται να ενισχύσουν την αύξηση των εσόδων από υπηρεσίες κινητής και να υποστηρίξουν τις δραστηριότητες σταθερής λιανικής. Επιπλέον, ο ΟΤΕ αναμένεται να συνεχίσει να επωφελείται από τις θετικές μακροοικονομικές προοπτικές στην Ελλάδα και τη σταδιακή υλοποίηση του Σχεδίου Ανάκαμψης και Ανθεκτικότητας, διασφαλίζοντας συνεχή ανάπτυξη των δραστηριοτήτων στον τομέα του ICT. Ο συγκεκριμένος τομέας παρόλο που συνδέεται με χαμηλό περιθώριο κέρδους, συμβάλει στις μακροχρόνιες επιδόσεις του Ομίλου. Ως αποτέλεσμα, το 2024, ο ΟΤΕ αναμένεται να διευρύνει περαιτέρω τη βάση των εσόδων του, παρά τις πιέσεις στις εγχώριες ροές χονδρικής και τη συρρίκνωση της αγοράς σταθερής τηλεφωνίας.

Επιπλέον, ο ΟΤΕ θα συνεχίσει να επικεντρώνεται σε πρωτοβουλίες εξοικονόμησης κόστους, ιδίως όσον αφορά στο κόστος προσωπικού, οι οποίες θα συνεχίσουν να δημιουργούν θετική δυναμική και θα αντισταθμίσουν εν μέρει τις επιπτώσεις του υψηλότερου ενεργειακού κόστους λόγω της λήξης ισχύος του συμβολαίου το 2023. Για το έτος 2024, ο ΟΤΕ αναμένει περαιτέρω αύξηση των λειτουργικών κερδών, αν και με βραδύτερο ρυθμό από τα έσοδα, με βάση την τρέχουσα δυναμική της αγοράς.

Ο ΟΤΕ θωρακίζει τη θέση του και διασφαλίζει το μερίδιο αγοράς του, ενώ αξιοποιεί το σημαντικό ανταγωνιστικό πλεονέκτημα όσον αφορά την επέκταση του FTTH, την κάλυψη του 5G και την απόδοση του δικτύου, με στόχο τις συνεχείς προσθήκες και αναβαθμίσεις συνδρομητών. Ο ΟΤΕ θα συνεχίσει την επενδυτική του στρατηγική, ενώ θα εξακολουθεί να επωφελείται από την υψηλού επιπέδου εξυπηρέτηση πελατών και τα προηγμένα δίκτυα σταθερής και κινητής. Η επέκταση της διαθεσιμότητας δικτύου FTTH διασφαλίζει ότι ο ΟΤΕ απορροφά ένα αυξανόμενο μερίδιο συνδρομητών ευρυζωνικών υπηρεσιών, με αυξημένη πιστότητα. Αντίστοιχα, το ευρέως αναγνωρισμένο προηγμένο δίκτυο 5G είναι βασικός καταλύτης για τη συνεχή αύξηση των εσόδων από υπηρεσίες κινητής.

*Προοπτικές για το 2024*

Το 2024, η διοίκηση του ΟΤΕ διατηρεί το στόχο για τις ελεύθερες ταμειακές ροές στα €470 εκατ. περίπου, αντανακλώντας υψηλότερες πληρωμές φόρου εισοδήματος σε σχέση με το 2023, που επηρεάστηκε θετικά από μία πίστωση φόρου. Οι επενδύσεις του Ομίλου για το 2024 αναμένεται να ανέλθουν μεταξύ €610 εκατ. και €620 εκατ., καθώς η εταιρεία συνεχίζει την ανάπτυξη των υποδομών FTTH.

*Πολιτική Αμοιβών προς τους Μετόχους για το 2024*

Ο ΟΤΕ προτίθεται να διανείμει περίπου το 95% των εκτιμώμενων ελεύθερων ταμειακών ροών. Η συνολική Αμοιβή προς τους Μετόχους για το 2024 θα ανέλθει σε περίπου €450 εκατ. και θα επιμεριστεί σε προτεινόμενο μέρισμα αξίας €297 εκατ. και σε Πρόγραμμα Απόκτησης Ιδίων Μετοχών ύψους €153 εκατ. περίπου. To προτεινόμενο μέρισμα, που αντιστοιχεί σε €0,71 ανά μετοχή, είναι αυξημένο κατά 23% σε σχέση με το 2023. Το μέρισμα θα καταβληθεί στις 10 Ιουλίου 2024, κατόπιν έγκρισής από τη Γενική Συνέλευση των Μετόχων στις 28 Ιουνίου 2024. Το Πρόγραμμα Απόκτησης Ιδίων Μετοχών για το 2024 ξεκίνησε στις 26 Φεβρουαρίου 2024 και είναι σε εξέλιξη.

**ομιλοσ οτε**

Το Α’ τρίμηνο του 2024, τα ενοποιημένα έσοδα του Ομίλου OTE αυξήθηκαν κατά 9,2% και διαμορφώθηκαν σε €877,6 εκατ., λόγω ισχυρών επιδόσεων στην Ελλάδα. Στην Ελλάδα, τα έσοδα αυξήθηκαν κατά 10,3% στα €812,3 εκατ., χάρη στις ισχυρές επιδόσεις στην κινητή, τις υπηρεσίες τηλεόρασης, τις υπηρεσίες ευρυζωνικότητας και ιδίως τα έργα ICT. Στην Ρουμανία, τα έσοδα μειώθηκαν κατά 4,1% και διαμορφώθηκαν στα €66,2 εκατ., αντανακλώντας την επίδραση από τη μείωση στα τέλη τερματισμού κινητής τηλεφωνίας καθώς και προωθητικές ενέργειες προηγούμενων περιόδων με στόχο τη συγκράτηση της πελατειακής βάσης.

Τα συνολικά λειτουργικά έξοδα του Ομίλου, εξαιρουμένων των αποσβέσεων, των απομειώσεων και των επιβαρύνσεων που σχετίζονται με κόστη αναδιοργάνωσης (κυρίως Προγράμματα Εθελούσιας Αποχώρησης), αυξήθηκαν κατά 15,0% σε σύγκριση με το Α’ τρίμηνο του 2023 και διαμορφώθηκαν σε €532,5 εκατ., αντανακλώντας κυρίως την αύξηση των εσόδων.

Η προσαρμοσμένη κερδοφορία EBITDA (AL) του Ομίλου αυξήθηκε κατά 1,2% στα €326,0 εκατ., με το περιθώριο να διαμορφώνεται σε 37,1%. Στην Ελλάδα, η προσαρμοσμένη κερδοφορία EBITDA (AL) σημείωσε αύξηση 1,5%, στα €323,2 εκατ., με ισχυρό περιθώριο EBITDA 39,8%. Στην Ρουμανία, η προσαρμοσμένη κερδοφορία EBITDA (AL) διαμορφώθηκε στα €2,8 εκατ. Η υψηλή συνεισφορά εσόδων ICT καθώς και διεθνούς χονδρικής, χαμηλού ωστόσο περιθωρίου κέρδους, είχε ως αποτέλεσμα τη μείωση του περιθωρίου προσαρμοσμένου EBITDA (AL) του Ομίλου στο τρίμηνο.

Οι προσαρμοσμένες επενδύσεις σε πάγια περιουσιακά στοιχεία ανήλθαν σε €117,5 εκατ., αυξημένες κατά 47,1% από το Α’ τρίμηνο του 2023 αντανακλώντας τη στρατηγική εστίαση στην ανάπτυξη FTTH, η υλοποίηση του οποίου το 2023 εντατικοποιήθηκε προς τα τέλη της χρονιάς. Οι επενδύσεις στην Ελλάδα και στην κινητή Ρουμανίας διαμορφώθηκαν σε €106,4 εκατ. και €11,1 εκατ. αντίστοιχα.

Οι προσαρμοσμένες ελεύθερες ταμειακές ροές μετά από μισθώσεις διαμορφώθηκαν σε €127,1 εκατ. το Α’ τρίμηνο του 2024, μειωμένες κατά 43,8% παρά την υψηλότερη κερδοφορία, λόγω υψηλότερων πληρωμών φόρου εισοδήματος και υψηλότερων επενδύσεων στο τρίμηνο. Η εταιρεία διατηρεί το στόχο των Ελεύθερων Ταμειακών Ροών για το 2024. Οι πληρωμές φόρων κατά τη συγκρίσιμη περίοδο του 2023 επηρεάστηκαν θετικά από μια πίστωση φόρου.

Ο καθαρός δανεισμός του Ομίλου στις 31 Μαρτίου 2024 διαμορφώθηκε σε €521,0 εκατ., μειωμένος κατά 17,9% σε σχέση με το Δ’ τρίμηνο 2023. Ο καθαρός δανεισμός του Ομίλου αντιστοιχεί σε 0,4 φορές προσαρμοσμένο ΕΒΙTDA (AL) σε δωδεκάμηνη βάση. Η επόμενη αποπληρωμή ομολόγου για τον Όμιλο τοποθετείται τον Σεπτέμβριο του 2026 (Ομόλογο €500 εκατ., 0,875%).

|  |  |  |  |
| --- | --- | --- | --- |
| **Κύκλος Εργασιών**  **(Εκατ. € )** | **Q1'24** | **Q1’23** | **+/- %** |
| Ελλάδα | 812,3 | 736,2 | +10,3% |
| Ρουμανία κινητή | 66,2 | 69,0 | -4,1% |
| *Ενδοομιλικές απαλοιφές* | *(0,9)* | *(1,6)* | *-43,8%* |
| **Όμιλος ΟΤΕ** | **877,6** | **803,6** | **+9,2%** |

|  |  |  |  |
| --- | --- | --- | --- |
| **Προσαρμοσμένο EBITDA**  **μετά από μισθώσεις (AL) (Εκατ. € )** | **Q1'24** | **Q1’23** | **+/- %** |
| Ελλάδα | 323,2 | 318,5 | +1,5% |
| *Περιθώριο (%)* | *39,8%* | *43,3%* | *-3,5μον* |
| Ρουμανία κινητή | 2,8 | 3,5 | -20,0% |
| *Περιθώριο (%)* | *4,2%* | *5,1%* | *-0,9μον* |
| **Όμιλος ΟΤΕ** | **326,0** | **322,0** | **+1,2%** |
| ***Περιθώριο (%)*** | ***37,1%*** | ***40,1%*** | ***-3μον*** |

**ελλαδα**

**Λειτουργικά Στοιχεία**

|  |  |  |  |  |  |
| --- | --- | --- | --- | --- | --- |
|  | **Q1'24** | **Q1'23** | **Ετήσιο**  **%** | **Ετήσιο**  **+/-** | **Q1’24 +/-** |
| **Συνδέσεις Σταθερής** | **2.686.440** | **2.701.315** | **-0,6%** | **(14.875)** | ***(6.190)*** |
| **Ευρυζωνικές Συνδέσεις** | **2.358.980** | **2.333.374** | **+1,1%** | **25.606** | ***456*** |
| *συνδέσεις οπτικών ινών – FTTx* | *1.565.013* | *1.489.407* | *+5,1%* | *75.606* | *18.614* |
| *συνδέσεις -FTTH* | *286.791* | *165.823* | *+73,0%* | *120.968* | *36.234* |
| **Συνδρομητές τηλεόρασης** | **687.691** | **648.531** | **+6,0%** | **39.160** | ***9.390*** |
| **Πελάτες Κινητής** | **7.157.250** | **7.345.239** | **-2,6%** | **(187.989)** | ***(10.964)*** |
| *Πελάτες Συμβολαίου* | *3.186.683* | *2.997.235* | *+6,3%* | *189.448* | *57.282* |
| *Πελάτες Καρτοκινητής* | *3.970.567* | *4.348.004* | *-8,7%* | *(377.437)* | *(68.246)* |

**Σταθερή Τηλεφωνία**

Ο ΟΤΕ διασφαλίζει με επιτυχία το μερίδιο του στην αγορά σταθερής τηλεφωνίας τα τελευταία δύο χρόνια, παρά τις αποσυνδέσεις παραδοσιακών υπηρεσιών φωνής. Στο πρώτο τρίμηνο, οι πελάτες ευρυζωνικών υπηρεσιών συνέχισαν να αυξάνονται, με τους συνολικούς συνδρομητές να ανέρχονται σε 2.359 χιλιάδες, αύξηση κατά 1,1% σε ετήσια βάση, υποστηριζόμενη από τις ελκυστικές προσφορές και τις συνεχείς αναβαθμίσεις πελατών, ενώ η διείσδυση των ευρυζωνικών συνδέσεων στις συνολικές γραμμές σταθερής αυξήθηκε σε 88%, από 86% ένα χρόνο πριν.

O ΟΤΕ συνεχίζει να επεκτείνει το δίκτυο οπτικών ινών, να ενισχύει την εμπειρία πελάτη και να αναβαθμίζει τις προσφορές του. Ως αποτέλεσμα, ο συνολικός αριθμός συνδρομητών FTTx αυξήθηκε 5,1% σε ετήσια βάση, με 19 χιλιάδες καθαρές προσθήκες στο τρίμηνο. Ο συνολικός αριθμός συνδρομητών FTTx ανήλθε σε 1.565 χιλιάδες, ενώ η διείσδυση των υπηρεσιών οπτικής ίνας επί της συνολικής ευρυζωνικής βάσης αυξήθηκε σε 66,3% από 63,8% ένα χρόνο πριν. Οι ταχύτητες 100Mbps ή μεγαλύτερες συνεχίζουν να κερδίζουν έδαφος, αγγίζοντας το 48% των συνδρομητών FTTx.

Η εταιρεία σχεδιάζει να επιταχύνει την υλοποίηση του FTTH, με σκοπό να φτάσει περίπου τα 1,8 εκατομμύρια σπίτια και επιχειρήσεις μέχρι το τέλος του 2024. Αυτό περιλαμβάνει τις μερικώς επιδοτούμενες επενδύσεις σε «Yποδομές Υπερυψηλής Ευρυζωνικότητας Ultra-Fast Broadband» που θα φέρει υπερυψηλές ταχύτητες Internet έως και 1Gbps σε ημιαστικές και αγροτικές περιοχές της χώρας. Στις 31 Μαρτίου 2024, το δίκτυο FTTH ήταν διαθέσιμο σε 1.375 χιλιάδες σπίτια, με τον ΟΤΕ να παραμένει ο μεγαλύτερος πάροχος δικτύου οπτικών ινών στην Ελλάδα, έχοντας εγκαταστήσει πάνω από το 80% των γραμμών FTTH της χώρας. Ως εκ τούτου, ο ΟΤΕ συνεχίζει να προσελκύει την πλειονότητα των πελατών FTTH, καταγράφοντας για ακόμα μια φορά ρεκόρ σε προσθήκες με 36 χιλιάδες νέες συνδέσεις στο τρίμηνο και τη συνολική πελατειακή βάση να αυξάνεται σε 287 χιλιάδες. Ο ΟΤΕ υλοποίησε πρόσφατα πιλοτικό έργο με ακόμα πιο υψηλές ταχύτητες, έως και 10Gbps, μέσω οπτικών ινών σε διάφορες περιοχές της Αττικής.

Η διείσδυση στις υποδομές FTTH του ΟΤΕ (ποσοστό πελατών επί των διαθέσιμων γραμμών OTE) αυξήθηκε σε 22%, από 18% ένα χρόνο πριν, χάρη στη συνεχή επέκταση του δικτύου, καθώς και τις στοχευμένες προωθητικές ενέργειες. Η διείσδυση των υπηρεσιών FTTH στους πελάτες ΟΤΕ, από τα σπίτια των οποίων έχει περάσει οπτική ίνα, ξεπερνά ήδη το 35%. Η μικρότερη απώλεια πελατών σε υπηρεσίες FTTH, η βελτιωμένη εμπειρία πελάτη καθώς και το χαμηλότερο λειτουργικό κόστους του δικτύου FTTH, καθιστούν την επέκταση της βάσης συνδρομητών FTTH σημαντική, θέτοντας τα θεμέλια για συνεχή ανάπτυξη.

Το Α’ τρίμηνο του 2024, ο ΟΤΕ επέκτεινε περαιτέρω την πελατειακή του βάση στις υπηρεσίες τηλεόρασης, καταγράφοντας αύξηση 6,0% σε σχέση με την αντίστοιχη περσινή περίοδο, φτάνοντας τους 688 χιλιάδες συνδρομητές. Ο ΟΤΕ σημείωσε ένα ακόμα θετικό τρίμηνο, καταγράφοντας 9 χιλιάδες καθαρές νέες προσθήκες, χάρη στην πλατφόρμα streaming και στο πλούσιο αποκλειστικό περιεχόμενο. Το 2024, ο ΟΤΕ ανανέωσε για άλλα 3 χρόνια τα τηλεοπτικά δικαιώματα των διοργανώσεων ποδοσφαίρου της UEFA. Η ανανέωση του premium περιεχομένου των δικαιωμάτων μετάδοσης του UEFA League (Champions League, Europa League και Conference League) για τις επόμενες σεζόν 2024-2027 ενισχύει την ανταγωνιστική θέση της COSMOTE TV με ιδιαίτερα δημοφιλές περιεχόμενο.

**Κινητή Τηλεφωνία**

Συνεπής με τη στρατηγική του, ο ΟΤΕ συνεχίζει να επεκτείνει τη συνδρομητική βάση συμβολαίων κινητής. Η συνεχής αύξηση πελατών συμβολαίου οφείλεται κυρίως στο συγκριτικό πλεονέκτημα της εταιρείας όσον αφορά την άριστη εξυπηρέτηση πελατών και την υπεροχή του δικτύου. O ΟΤΕ σημείωσε αύξηση στους συνδρομητές συμβολαίου κινητής, με το συνολικό αριθμό αυτών να ανέρχεται σε 3,2 εκατομμύρια, που αντιστοιχεί σε ετήσια αύξηση 6,3%. Οι καθαρές προσθήκες στους πελάτες συμβολαίου ήταν θετικές στο τρίμηνο, με το συνολικό αριθμό τους να ανέρχεται σε 57 χιλιάδες, υποστηριζόμενες τόσο από νέους πελάτες όσο και από τη μετάβαση πελατών καρτοκινητής σε υπηρεσίες συμβολαίου.

Ο ΟΤΕ συνεχίζει να επεκτείνει το 5G δίκτυο του, επιβεβαιώνοντας την ηγετική του θέση στην κάλυψη του δικτύου. Η κάλυψη σε Αθήνα και Θεσσαλονίκη ανέρχεται ήδη σε 97%, ενώ και άλλες 68 πόλεις στην Ελλάδα απολαμβάνουν κάλυψη άνω του 95%, με τις ταχύτητες να υπερβαίνουν σε κάποιες περιοχές το 1Gbps. H Εταιρεία έχει ολοκληρώσει την αναβάθμιση των υποδομών δικτύου κινητής 5ης γενιάς σε 5G Stand-Alone (SA), που θα παρέχουν ακόμα υψηλότερη ταχύτητα download και upload, εξαιρετικά χαμηλή απόκριση (latency), βελτιωμένη κάλυψη σε κλειστούς χώρους και ακόμα μεγαλύτερη αξιοπιστία στις επικοινωνίες. Η εμπορική του διάθεση αναμένεται πολύ σύντομα. Ο ΟΤΕ συνεχίζει να προωθεί τη χρήση δεδομένων μέσω των δικτύων του, με τη μέση χρήση δεδομένων ανά μήνα να αγγίζει τα 12,0GB στο τρίμηνο, συγκριτικά με 8,7GB ένα χρόνο πριν. Ο ΟΤΕ αξιοποιεί την αύξηση της χρήσης δεδομένων και την υπεροχή του δικτύου, για να ενισχύσει περαιτέρω τα έσοδά του.

**Χρηματοοικονομικά Στοιχεία**

|  |  |  |  |
| --- | --- | --- | --- |
| **Εκατ. €** | **Q1'24** | **Q1'23** | **+/-%** |
| **Κύκλος Εργασιών** | **812,3** | **736,2** | **+10,3%** |
| *Έσοδα λιανικής σταθερής* | 229,1 | 229,2 | 0,0% |
| *συμπ. Data Com* | *251,6* | *250,4* | *+0,5%* |
| *Έσοδα από υπηρεσίες κινητής* | 243,3 | 235,6 | +3,3% |
| *Έσοδα χονδρικής* | 149,0 | 124,7 | +19,5% |
| *Λοιπά Έσοδα* | 190,9 | 146,7 | +30,1% |
| **Προσαρμοσμένο EBITDA (AL)** | **323,2** | **318,5** | **+1,5%** |
| ***Περιθώριο %*** | ***39,8%*** | ***43,3%*** | ***-3,5μον*** |

Στην Ελλάδα, τα έσοδα ανήλθαν στα €812,3 εκατ. καταγράφοντας ισχυρή αύξηση 10,3% σε ετήσια βάση. Η αύξηση των εσόδων αντανακλά τη θετική δυναμική από υπηρεσίες λιανικής, υποστηριζόμενη από τις υπηρεσίες κινητής, ενώ τα έσοδα από ICT, χαμηλότερου ωστόσο περιθωρίου κέρδους, και διεθνούς χονδρικής αυξήθηκαν σημαντικά στο τρίμηνο. Τα έσοδα από ευρυζωνικές υπηρεσίες συνέχισαν να αυξάνονται, ενώ η τηλεόραση επεκτάθηκε περαιτέρω στο τρίμηνο υποστηριζόμενη κυρίως από συνεχείς προσθήκες πελατών.

Τα έσοδα από υπηρεσίες λιανικής σταθερής στην Ελλάδα αυξήθηκαν κατά 0,5% συμπ. υπηρεσιών data com στο τρίμηνο, υπογραμμίζοντας τη σταθερή βελτίωση των τάσεων σε συγκρίσιμη βάση. Οι θετικές επιδόσεις των ευρυζωνικών υπηρεσιών και της τηλεόρασης αντισταθμίστηκαν από τη συρρίκνωση των παραδοσιακών υπηρεσιών φωνής. Ο ΟΤΕ, αξιοποιώντας το εκτεταμένο δίκτυο οπτικών ινών του αναβαθμίζει συνεχώς τους πελάτες σε υψηλότερες ταχύτητες ευρυζωνικών υπηρεσιών, θωρακίζοντας με τον τρόπο αυτό τα έσοδά του. Το πρόγραμμα κρατικών επιδοτήσεων FTTH αναμένεται να στηρίξει περαιτέρω τη ζήτηση και να αυξήσει την διείσδυση των υπηρεσιών FTTH.

Τα έσοδα από υπηρεσίες κινητής αυξήθηκαν κατά 3,3% στο τρίμηνο συνεχίζοντας τη θετική πορεία των τελευταίων τριμήνων. Τόσο τα έσοδα συμβολαίου όσο και καρτοκινητής αυξήθηκαν στο τρίμηνο αντανακλώντας κυρίως τις πρόσφατες πρωτοβουλίες, της επιτυχημένης προώθησης των υπηρεσιών προστιθέμενης αξίας, αλλά και της μετάβασης των πελατών σε υπηρεσίες υψηλότερης αξίας. Η συνεχής υλοποίηση της επιτυχημένης στρατηγικής στην κινητή σε συνδυασμό με το ανταγωνιστικό πλεονέκτημα στην ικανοποίηση των πελατών και τις έρευνες απόδοσης δικτύου θα υποστηρίξουν τη μελλοντική ανάπτυξη.

Τα έσοδα από υπηρεσίες χονδρικής κατέγραψαν αύξηση 19,5% στο τρίμηνο, αποτυπώνοντας την αύξηση της διεθνούς κίνησης, η οποία αντιστάθμισε τη συνεχιζόμενη πτώση στις εγχώριες ροές χονδρικής υψηλού περιθωρίου κέρδους, που σχετίζεται με τις υποδομές δικτύων των υπόλοιπων παρόχων.

Τα λοιπά έσοδα αυξήθηκαν κατά 30,1% στο τρίμηνο αντανακλώντας κυρίως την ισχυρή δυναμική των έργων ICT. Επιπλέον, τα έσοδα από πωλήσεις συσκευών σημείωσαν αύξηση στο τρίμηνο. Τα έσοδα από έργα ICT αυξήθηκαν κατά 56,1% στο τρίμηνο ανακτώντας τη δυναμική τους μετά από μια προσωρινή πτώση το προηγούμενο διάστημα λόγω των εθνικών εκλογών αλλά και της συνεχούς ζήτησης για έργα ICT. Η εταιρεία συνεχίζει να αξιοποιεί την εμπειρία και την τεχνογνωσία της σε δικτυακές υποδομές και καινοτόμες, εξατομικευμένες λύσεις IT και cloud.

Η λειτουργική κερδοφορία στην Ελλάδα συνεχίζει να εξελίσσεται σύμφωνα με τις πρόσφατες τάσεις. Το προσαρμοσμένο EBITDA (AL) στην Ελλάδα αυξήθηκε κατά 1,5% στο τρίμηνο, στα €323,2 εκατ. Η ισχυρή αύξηση των εσόδων από υπηρεσίες κινητής σε συνδυασμό με τη συνεχιζόμενη συγκράτηση του κόστους προσωπικού αντιστάθμισαν το υψηλότερο ενεργειακό κόστος, κατά περίπου 5 εκατ. ευρώ, και την πίεση στις εγχώριες ροές χονδρικής. Η μείωση του περιθωρίου κέρδους στο 39,8% αποτυπώνει την αυξανόμενη συνεισφορά ροών εσόδων χαμηλότερου περιθωρίου κέρδους στο τρίμηνο.

**ρουμανια**

|  |  |  |  |  |  |
| --- | --- | --- | --- | --- | --- |
| **Λειτουργικά στοιχεία** | **Q1'24** | **Q1'23** | **Ετήσιο**  **%** | **Ετήσιο**  **+/-** | **Q1’24 +/-** |
| Συνδρομητές κινητής | **3.660.929** | **4.062.454** | **-9,9%** | **(401.525)** | **(137.505)** |
| *Πελάτες συμβολαίου* | *1.931.662* | *1.857.328* | *+4,0%* | *74.334* | *15.723* |
| *Πελάτες καρτοκινητής* | *1.729.267* | *2.205.126* | *-21,6%* | *(475.859)* | *(153.228)* |

|  |  |  |  |
| --- | --- | --- | --- |
| **Εκατ. €** | **Q1'24** | **Q1'23** | **+/-%** |
| **Κύκλος Εργασιών** | **66,2** | **69,0** | **-4,1%** |
| Έσοδα από υπηρεσίες κινητής | 38,9 | 47,8 | -18,6% |
| Λοιπά Έσοδα | 27,3 | 21,2 | +28,8% |
| **Προσαρμοσμένο EBITDA (AL)** | **2,8** | **3,5** | **-20,0%** |
| ***Περιθώριο (%)*** | ***4,2%*** | ***5,1%*** | ***-0,9μον*** |

Τα συνολικά έσοδα της Telekom Romania Mobile (TKRM) διαμορφώθηκαν σε €66,2 εκατ. στο τρίμηνο, μειωμένα κατά 4,1% σε σύγκριση με την αντίστοιχη περίοδο του 2023. Τα έσοδα από υπηρεσίες κινητής επηρεάστηκαν από προωθητικές ενέργειες συγκράτησης της πελατειακής βάσης προηγούμενων περιόδων, ενώ οι δραστηριότητες στη Ρουμανία συνεχίζουν να επηρεάζονται από τη μείωση στα τέλη τερματισμού. Μία περαιτέρω μείωση 50% στα τέλη τερματισμού είναι σε ισχύ από τις αρχές του 2024. Τα λοιπά έσοδα σημείωσαν αύξηση στο τρίμηνο, αποτυπώνοντας κυρίως τις υψηλότερες πωλήσεις συσκευών.

Οι θετικές προσθήκες πελατών συμβολαίου συνεχίζονται, με την κινητή Ρουμανίας να πετυχαίνει αύξηση στους συνδρομητές συμβολαίου, καταγράφοντας άνοδο 4% ετησίως, σε 1,9 εκατομμύρια. Οι συνολικές καθαρές προσθήκες συνδρομητών το τρίμηνο ανήλθαν στις 16 χιλιάδες, θέτοντας τις βάσεις για μελλοντικές βελτιώσεις στα έσοδα. Η καρτοκινητή μειώθηκε στο τρίμηνο, συνεπής με την τάση της συνολικής συρρίκνωσης που επικρατεί στην αγορά της καρτοκινητής στη Ρουμανία.

H Telekom Romania Mobile κατέγραψε Προσαρμοσμένο EBITDA (AL) €2,8 εκατ. στο τρίμηνο, μειωμένο κατά €0,7 εκατ. την αντίστοιχη περίοδο πέρυσι, επηρεασμένη μερικώς από πίεση στα έσοδα.

**γεγονοτα τριμηνου**

**Συγχώνευση με απορρόφηση της Cosmote από την ΟΤΕ ΑΕ**

Στις 2 Ιανουαρίου 2024 ολοκληρώθηκε η διαδικασία συγχώνευσης με απορρόφηση της 100% θυγατρικής του ΟΤΕ “COSMOTE – ΚΙΝΗΤΕΣ ΤΗΛΕΠΙΚΟΙΝΩΝΙΕΣ ΜΟΝΟΠΡΟΣΩΠΗ ΑΝΩΝΥΜΟΣ ΕΤΑΙΡΕΙΑ” (“COSMOTE”). Η απορρόφηση δεν έχει επίπτωση στα ενοποιημένα οικονομικά αποτελέσματα του Ομίλου, καθώς η Εταιρεία (COSMOTE) ενοποιείται πλήρως στις χρηματοοικονομικές καταστάσεις του Ομίλου

**Πολιτική Αμοιβών προς τους Μετόχους**

Σε συνέχεια της απόφασης του Δ.Σ. του ΟΤΕ στις 21 Φεβρουαρίου 2024, ο ΟΤΕ προτίθεται να διανείμει περίπου το 95% των ελεύθερων ταμειακών ροών. Η συνολική Αμοιβή προς τους Μετόχους για το 2024 θα ανέλθει σε περίπου €450 εκατ. και θα επιμεριστεί σε προτεινόμενο μέρισμα αξίας €297 εκατ. και σε Πρόγραμμα Απόκτησης Ιδίων Μετοχών ύψους €153 εκατ. περίπου. Το προτεινόμενο μέρισμα, που αντιστοιχεί σε €0,71 ανά μετοχή, θα καταβληθεί στις 10 Ιουλίου 2024, κατόπιν έγκρισης από τη Γενική Συνέλευση των Μετόχων στις 28 Ιουνίου 2024. Το Πρόγραμμα Απόκτησης Ιδίων Μετοχών ξεκίνησε στις 26 Φεβρουαρίου 2024 και είναι σε εξέλιξη.

Το μέρισμα που θα αντιστοιχεί στις ίδιες μετοχές που θα έχει αποκτήσει η Εταιρεία στο πλαίσιο του Προγράμματος Απόκτησης Ιδίων Μετοχών και τις οποίες θα κατέχει η Εταιρεία κατά την ημερομηνία αποκοπής, θα προσαυξήσουν το μέρισμα των λοιπών μετόχων.

**Πρόγραμμα Απόκτησης Iδίων Μετοχών**

Η Έκτακτη Γενική Συνέλευση των μετόχων της Εταιρείας, που πραγματοποιήθηκε την 30/11/2023, ενέκρινε νέο Πρόγραμμα Απόκτησης Ιδίων Μετοχών διετούς διάρκειας, στο πλαίσιο της Πολιτικής Αμοιβών προς τους Μετόχους και προς υλοποίηση μέρους αυτής (SBB 2024-2026). Το Πρόγραμμα ξεκίνησε στις 26 Φεβρουαρίου 2024 και θα ολοκληρωθεί μέχρι 21 Ιανουαρίου 2025. Το ποσό που αναμένεται να διατεθεί για αγορά ιδίων μετοχών, κατά την προαναφερόμενη περίοδο, ανέρχεται περίπου σε €153 εκατ.

Η Morgan Stanley Europe SE θα διαχειριστεί, ως Κύριος Ανάδοχος, κατά την κρίση της, το Πρόγραμμα Απόκτησης Ιδίων Μετοχών κατά την ως άνω περίοδο. Η αγορά των ιδίων μετοχών θα πραγματοποιηθεί αποκλειστικά με σκοπό την ακύρωσή τους με απόφαση της Γενικής Συνέλευσης των Μετόχων και υπό τους όρους του ισχύοντος νομικού και κανονιστικού πλαισίου.

Κατά τη διάρκεια του Α’ τριμήνου και ειδικότερα κατά την περίοδο από 26/02/2024 έως και 31/03/2024 η Εταιρεία απέκτησε 1.225.016 ίδιες μετοχές με μέση τιμή €13,63 ανά μετοχή, ενώ στις 31/03/2024 η Εταιρεία κατείχε συνολικά 3.151.523 ίδιες μετοχές, συμπ. το υπόλοιπο 1.926.507 μετοχών που είχαν αποκτηθεί στο πλαίσιο του προηγούμενου προγράμματος. Η Εταιρεία στις 13/05/2024 κατείχε συνολικά 4.418.936 ίδιες μετοχές. Η ακύρωση των ανωτέρω μετοχών θα λάβει χώρα κατόπιν έγκρισης από την Ετήσια Γενική Συνέλευση Μετόχων στις 28 Ιουνίου 2024.

**Απόσχιση δραστηριοτήτων που σχετίζονται με τον παθητικό εξοπλισμό των κεραιών κινητής τηλεφωνίας**

Στις 11 Μαρτίου 2024 η ΟΤΕ Α.Ε. ανακοίνωσε ότι, στο πλαίσιο της προσπάθειας ανάδειξης των εσωτερικών αξιών και της ενδυνάμωσης της συνολικής δυναμικής του Ομίλου ΟΤΕ, σε συνέχεια των επιτυχημένων αποσχίσεων των κλάδων Εξυπηρέτησης Πελατών, Καταστημάτων και Τεχνικών Υπηρεσιών Πεδίου και απορρόφησής τους από τις ανώνυμες εταιρείες του Ομίλου Cosmote E-Value, GERMANOS και Cosmote ΤΕΧΝΙΚΕΣ ΥΠΗΡΕΣΙΕΣ, διερευνά την απόσχιση των δραστηριοτήτων της που σχετίζονται με τον παθητικό εξοπλισμό των κεραιών κινητής τηλεφωνίας σε 100% θυγατρική εταιρεία. Η διαδικασία αυτή αποσκοπεί στην καλύτερη αξιοποίηση και στην αύξηση της διαφάνειας όσον αφορά την αξία του συγκεκριμένου περιουσιακού στοιχείου.

Μέσω της παραπάνω διαδικασίας και αφού ολοκληρωθεί, κατόπιν της λήψης των σχετικών εγκρίσεων από τα αρμόδια όργανα της εταιρείας, εκτιμάται ότι επιτυγχάνεται η βελτιστοποίηση των λειτουργιών του Ομίλου, καθώς και η αποτελεσματικότερη διοικητική οργάνωση. Η απόσχιση δεν αναμένεται να έχει επίπτωση στα ενοποιημένα οικονομικά αποτελέσματα του Ομίλου.

**Λεπτομέρειες Τηλεδιάσκεψης**

**Τρίτη, 14 Μαΐου, 2024**

13:00pm (EEST), 11:00am (BST), 12:00pm (CEST), 03:00am (EDT)

Ελλάδα +30 210 9460 800

Γερμανία +49 (0) 69 2222 4493

Ηνωμένο Βασίλειο & Διεθνή + 44 (0) 203 059 5872

ΗΠΑ +1 516 447 5632

Συνιστούμε να καλέσετε οποιονδήποτε από τους παραπάνω αριθμούς 5 έως 10 λεπτά πριν την έναρξη της Τηλεδιάσκεψης.

Η τηλεδιάσκεψη θα πραγματοποιηθεί σε πραγματικό χρόνο μετάδοσης μέσω διαδικτύου και μπορείτε να εγγραφείτε μέσω σύνδεσης στο:

<https://87399.themediaframe.eu/links/otegroup240514.html>

*Αν δυσκολεύεστε να συνδεθείτε μπορείτε να καλέσετε στο: + 30 210 9460803*

***ns.html***

**Δήλωση Αποποίησης Ευθύνης**

Η παρούσα ανακοίνωση περιλαμβάνει ορισμένες δηλώσεις που αφορούν σε μελλοντικές εξελίξεις. Οι εν λόγω δηλώσεις υπόκεινται σε κινδύνους και αβεβαιότητες που θα μπορούσαν να επηρεάσουν ουσιωδώς τα αναμενόμενα αποτελέσματα. Οι εν λόγω κίνδυνοι και αβεβαιότητες περιλαμβάνουν, μεταξύ άλλων, τη μεταβολή των οικονομικών, χρηματοοικονομικών, επιχειρηματικών ή άλλων συνθηκών της αγοράς. Συνεπώς, συνιστάται στους αναγνώστες να μη βασιστούν στις δηλώσεις που αφορούν σε μελλοντικές εξελίξεις. Το περιεχόμενο της παρούσας ανακοίνωσης δεν πρέπει να ερμηνευθεί ως πρόβλεψη κερδών και δεν υπάρχει εγγύηση ότι οι εν λόγω δηλώσεις και προβλέψεις θα πραγματοποιηθούν. Συνιστάται στους αποδέκτες της παρούσας να μην αποδώσουν αδικαιολόγητη βαρύτητα στις εν λόγω δηλώσεις, οι οποίες απηχούν τις θέσεις του Ομίλου μόνο κατά την ημερομηνία της παρούσας ανακοίνωσης, και να προβούν σε δική τους ανεξάρτητη ανάλυση και απόφαση σε σχέση με τις περιόδους στις οποίες αφορούν οι προβλέψεις.

**Πίνακες που ακολουθούν**

1. Εναλλακτικοί Δείκτες Μέτρησης Απόδοσης (“ΕΔΜΑ”)
2. Κατάσταση Χρηματοοικονομικής Θέσης (Ενοποιημένη) της 31ης  Μαρτίου 2024 και της 31ης Δεκεμβρίου 2023.
3. Ενοποιημένη Κατάσταση Αποτελεσμάτων για το τρίμηνο που έληξε στις 31 Μαρτίου 2024 και συγκριτική με το 2023
4. Ενοποιημένη Κατάσταση Ταμειακών Ροών για το τρίμηνο που έληξε στις 31 Μαρτίου 2024 και συγκριτική με το 2023
5. **ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ**

Ο Όμιλος χρησιμοποιεί Εναλλακτικούς Δείκτες Μέτρησης Απόδοσης («ΕΔΜΑ”) στο πλαίσιο λήψης αποφάσεων σχετικά με τον χρηματοοικονομικό, λειτουργικό και στρατηγικό σχεδιασμό του καθώς και για την αξιολόγηση και την αποτύπωση των επιδόσεών του. Οι ΕΔΜΑ εξυπηρετούν στην καλύτερη κατανόηση των χρηματοοικονομικών και λειτουργικών αποτελεσμάτων του Ομίλου, της χρηματοοικονομικής του θέσης καθώς και της κατάστασης ταμειακών ροών. Οι ΕΔΜΑ καθώς και οι αντίστοιχοι προσαρμοσμένοι δείκτες υπολογίζονται χρησιμοποιώντας τα ποσά της ενοποιημένης χρηματοοικονομικής θέσης (πίνακας II), της ενοποιημένης κατάστασης αποτελεσμάτων (πίνακας III) και της ενοποιημένης κατάστασης ταμειακών ροών (πίνακας IV) καθώς και τα παρακάτω στοιχεία, τα οποία λόγω της φύσης τους επηρεάζουν την συγκρισιμότητα των μεγεθών. Δεδομένου ότι αυτά τα κόστη ή οι καταβολές είναι σημαντικού μεγέθους και μη περιοδικά, είναι κοινή πρακτική του κλάδου να εξαιρούνται από τον υπολογισμό των ΕΔΜΑ και των προσαρμοσμένων δεικτών ώστε να διευκολυνθεί η σύγκριση μεταξύ των εταιρειών της αγοράς τηλεπικοινωνιών και να κατανοήσει ο επενδυτής καλύτερα τις επιδόσεις του Ομίλου που επιτυγχάνονται από την συνεχιζόμενη δραστηριότητα. Οι εναλλακτικοί δείκτες (ΕΔΜΑ) θα πρέπει να λαμβάνονται υπόψη πάντα σε συνδυασμό με τα οικονομικά αποτελέσματα που έχουν συνταχθεί σύμφωνα με τα ΔΠΧΑ και σε καμία περίπτωση δεν αντικαθιστούν αυτά.

1. **Κόστη ή καταβολές σχετιζόμενα με προγράμματα εθελούσιας αποχώρησης:** Τα κόστη ή καταβολές σχετιζόμενα με προγράμματα εθελούσιας αποχώρησης εμπεριέχουν το κόστος των κινήτρων που δίνονται στους εργαζόμενους για να συμμετέχουν στο πρόγραμμα, καθώς και τις εισφορές στο ταμείο κοινωνικής ασφάλισης για την αποχώρηση / συνταξιοδότηση των εργαζομένων πριν από το προβλεπόμενο έτος ηλικίας για πλήρη σύνταξη. Τα κόστη αυτά συμπεριλαμβάνονται στην κατάσταση αποτελεσμάτων καθώς και στην κατάσταση ταμειακών ροών στις γραμμές «Κόστη σχετιζόμενα με προγράμματα εθελούσιας αποχώρησης» και «καταβολές προγραμμάτων εθελούσιας αποχώρησης», αντίστοιχα.
2. **Έξοδα ή καταβολές σχετιζόμενα με λοιπά προγράμματα αναδιοργάνωσης:** Τα έξοδα αναδιοργάνωσης περιλαμβάνουν κόστη που δεν σχετίζονται με την κύρια δραστηριότητα του Ομίλου, τα οποία προκύπτουν από σημαντικές αλλαγές στον τρόπο λειτουργίας της επιχείρησης. Αφορούν κυρίως έξοδα αναδιάρθρωσης που σχετίζονται με την διαχείριση του χαρτοφυλακίου του Ομίλου.
3. **Καταβολές για αγορά φάσματος:** Οι καταβολές για αγορά φάσματος περιλαμβάνουν τα ποσά που πληρώθηκαν για την απόκτηση αδειών μέσω διαγωνισμών που διεξάγει η Ρυθμιστική Αρχή για τη μετάδοση σημάτων μέσω συγκεκριμένων ζωνών του ηλεκτρομαγνητικού φάσματος.

**Ορισμοί και συμφωνία των Εναλλακτικών Δεικτών Μέτρησης Απόδοσης (‘’ΕΔΜΑ’’)**

**Καθαρός Δανεισμός**

O Καθαρός Δανεισμός χρησιμοποιείται για να αξιολογηθεί η κεφαλαιακή διάρθρωση του Ομίλου και η δυνατότητα μόχλευσης. Ο καθαρός δανεισμός υπολογίζεται προσθέτοντας στα μακροπρόθεσμα δάνεια, το βραχυπρόθεσμο μέρος μακροπρόθεσμων δανείων, τα βραχυπρόθεσμα δάνεια, τις λοιπές χρηματοοικονομικές υποχρεώσεις και αφαιρώντας από το σύνολο τα ταμειακά διαθέσιμα και ισοδύναμα. Μετά την εφαρμογή του ΔΠΧΑ 16 οι χρηματοοικονομικές υποχρεώσεις που σχετίζονται με μισθώσεις περιλαμβάνονται στον υπολογισμό του Καθαρού Δανεισμού.

|  |  |  |
| --- | --- | --- |
| **Όμιλος - (Ευρώ εκατ.)** | **31/03/2024** | **31/12/2023** |
| Μακροπρόθεσμα δάνεια | 847,9 | 847,7 |
| Βραχυπρόθεσμο μέρος μακροπρόθεσμων δανείων | - | - |
| Βραχυπρόθεσμα δάνεια | - | - |
| Υποχρεώσεις από μισθώσεις (μακροπρόθεσμο μέρος) | 173,5 | 184,9 |
| Υποχρεώσεις από μισθώσεις (βραχυπρόθεσμο μέρος) | 62,2 | 60,8 |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 5,2 | 5,3 |
| Ταμειακά διαθέσιμα και ταμειακά ισοδύναμα | (567,8) | (463,9) |
| **Καθαρός Δανεισμός** | **521,0** | **634,8** |

**EBITDA - Προσαρμοσμένο EBITDA - Προσαρμοσμένο EBITDA μετά από μισθώσεις (AL)**

* Ο δείκτης EBITDA προέρχεται απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων» της Κατάστασης Αποτελεσμάτων. Ο δείκτης EBITDA ορίζεται ως το σύνολο του κύκλου εργασιών συν τα λοιπά λειτουργικά έσοδα μείον το σύνολο των λειτουργικών εξόδων πριν από αποσβέσεις και απομειώσεις. Ο δείκτης EBITDA εξυπηρετεί στην καλύτερη ανάλυση των λειτουργικών αποτελεσμάτων του Ομίλου.
* Το προσαρμοσμένο EBITDA υπολογίζεται εξαιρώντας την επίδραση από τα κόστη σχετιζόμενα με προγράμματα εθελούσιας αποχώρησης και τα λοιπά έξοδα αναδιοργάνωσης.
* Προσαρμοσμένο EBITDA μετά από μισθώσεις (AL): Mετά την εφαρμογή του ΔΠΧΑ 16 σχετικά με τις μισθώσεις, είναι κοινή πρακτική του κλάδου η χρήση του EBITDA μετά από μισθώσεις (AL) ή του Προσαρμοσμένου EBITDA μετά από μισθώσεις (AL) προκειμένου να διευκολυνθεί η σύγκριση μεταξύ των εταιρειών της αγοράς τηλεπικοινωνιών καθώς και η σύγκριση με τα ιστορικά στοιχεία. Το Προσαρμοσμένο EBITDA μετά από μισθώσεις (AL) ορίζεται ως το Προσαρμοσμένο EBITDA αφαιρώντας τις αποσβέσεις και τους τόκους που σχετίζονται με μισθώσεις.

Τα περιθώρια EBITDA, Προσαρμοσμένο EBITDA και Προσαρμοσμένο EBITDA μετά από μισθώσεις (AL) (%) υπολογίζονται διαιρώντας τα αντίστοιχα EBITDA με το σύνολο του κύκλου εργασιών.

|  |  |  |  |  |  |  |
| --- | --- | --- | --- | --- | --- | --- |
| **Q1’24 (Ευρώ εκατ.)** | **Όμιλος** | | **Ελλάδα** | | **Ρουμανία** | |
| **Q1'24** | **Q1'23** | **Q1'24** | **Q1'23** | **Q1'24** | **Q1'23** |
| **Σύνολο κύκλου εργασιών** | 877,6 | 803,6 | 812,3 | 736,2 | 66,2 | 69,0 |
| Λοιπά λειτουργικά έσοδα | 3,6 | 1,9 | 3,3 | 1,6 | 0,4 | 0,3 |
| Σύνολο λειτουργικών εξόδων πριν από αποσβέσεις και απομειώσεις | (542,4) | (463,6) | (488,6) | (404,6) | (54,8) | (60,6) |
| **EBITDA** | **338,8** | **341,9** | **327,0** | **333,2** | **11,8** | **8,7** |
| Κόστη σχετιζόμενα με προγράμματα εθελούσιας αποχώρησης | 9,9 | 0,6 | 9,9 | 0,6 | - | - |
| Λοιπά έξοδα αναδιοργάνωσης | - | - | - | - | - | - |
| **Προσαρμοσμένο EBITDA** | **348,7** | **342,5** | **336,9** | **333,8** | **11,8** | **8,7** |
| Αποσβέσεις περιουσιακών στοιχείων με δικαίωμα χρήσης | (19,9) | (18,2) | (11,9) | (13,5) | (8,0) | (4,7) |
| Τόκοι επί των υποχρεώσεων από μισθώσεις | (2,8) | (2,3) | (1,8) | (1,8) | (1,0) | (0,5) |
| **Προσαρμοσμένο EBITDA (AL)** | **326,0** | **322,0** | **323,2** | **318,5** | **2,8** | **3,5** |
| ***περιθώριο %*** | ***37,1%*** | ***40,1%*** | ***39,8%*** | ***43,3%*** | ***4,2%*** | ***5,1%*** |

**Επενδύσεις (και προεαρμοσμένες επενδύσεις) σε πάγια περιουσιακά στοιχεία**

|  |  |  |
| --- | --- | --- |
| **Όμιλος -(Ευρώ εκατ.)** | **Q1'24** | **Q1'23** |
| Αγορά ενσώματων και άυλων παγίων περιουσιακών στοιχείων –(Επενδύσεις σε πάγια περιουσιακά στοιχεία) | (117,5) | (79,9) |
| Καταβολές για αγορά φάσματος | - | - |
| **Προσαρμοσμένες επενδύσεις σε πάγια περιουσιακά στοιχεία** | **(117,5)** | **(79,9)** |

Οι επενδύσεις σε πάγια περιουσιακά στοιχεία προκύπτουν απευθείας από τις χρηματοοικονομικές καταστάσεις του Ομίλου, γραμμή «Αγορά ενσώματων και άυλων παγίων περιουσιακών στοιχείων» της κατάστασης Ταμειακών Ροών. Ο Όμιλος χρησιμοποιεί αυτόν τον «ΕΔΜΑ» για να εξασφαλίσει ότι η χρήση των ταμειακών διαθεσίμων γίνεται σύμφωνα με την ευρύτερη στρατηγική του Ομίλου για τη διαχείριση αυτών. Οι Προσαρμοσμένες επενδύσεις σε πάγια περιουσιακά στοιχεία υπολογίζονται αφαιρώντας από τις αγορές ενσώματων και άυλων παγίων περιουσιακών στοιχείων τις καταβολές για αγορά φάσματος.

**Ελεύθερες Ταμειακές Ροές- Ελεύθερες Ταμειακές Ροές μετά από μισθώσεις (AL)- Προσαρμοσμένες Ελεύθερες Ταμειακές Ροές μετά από μισθώσεις (AL)**

* Oι Ελεύθερες Ταμειακές Ροές ορίζονται ως οι καθαρές ταμειακές εισροές από λειτουργικές δραστηριότητες μετά την αγορά ενσώματων και άυλων παγίων περιουσιακών στοιχείων προσθέτοντας τους πιστωτικούς τόκους εισπραχθέντες. Οι Ελεύθερες Ταμειακές Ροές μετά από μισθώσεις (AL) υπολογίζονται αφαιρώντας από τις Ελεύθερες Ταμειακές Ροές την αποπληρωμή υποχρεώσεων από μισθώσεις.
* Οι Προσαρμοσμένες Ελεύθερες Ταμειακές Ροές μετά από μισθώσεις (AL) διευκολύνουν τη σύγκριση των ταμειακών ροών μεταξύ των εταιρειών της αγοράς τηλεπικοινωνιών και τις συζητήσεις με το επενδυτικό κοινό και τους οίκους πιστοληπτικής αξιολόγησης. Υπολογίζονται εξαιρώντας από τις Ελεύθερες Ταμειακές Ροές μετά από μισθώσεις (AL) τις καταβολές για αγορά φάσματος, τις καταβολές προγραμμάτων εθελούσιας αποχώρησης και τις καταβολές εξόδων αναδιοργάνωσης.

Οι Ελεύθερες Ταμειακές Ροές μετά από μισθώσεις (AL) και οι Προσαρμοσμένες Ελεύθερες Ταμειακές Ροές μετά από μισθώσεις (AL) εξυπηρετούν στη μέτρηση των ταμειακών διαθεσίμων που προκύπτουν από τις λειτουργικές δραστηριότητες του Ομίλου ενώ διευκολύνουν ώστε να αξιολογηθούν καλύτερα οι ταμειακές επιδόσεις του Ομίλου καθώς και η δυνατότητα αποπληρωμής του χρέους, η διανομή μερίσματος και η διατήρηση αποθεματικού.

|  |  |  |
| --- | --- | --- |
| **Όμιλος ΟΤΕ (Ευρώ εκατ.)** | **Q1'24** | **Q1'23** |
| Καθαρές ταμειακές εισροές από λειτουργικές δραστηριότητες | 260,2 | 323,1 |
| Αγορά ενσώματων και άυλων παγίων περιουσιακών στοιχείων | (117,5) | (79,9) |
| Πιστωτικοί τόκοι εισπραχθέντες | 3,4 | 2,0 |
| **Ελεύθερες Ταμειακές Ροές** | **146,1** | **245,2** |
| Αποπληρωμή υποχρεώσεων από μισθώσεις | (19,0) | (19,1) |
| **Ελεύθερες Ταμειακές Ροές μετά από μισθώσεις (AL)** | **127,1** | **226,1** |
| Καταβολές προγραμμάτων εθελούσιας αποχώρησης | 2,2 | 2,1 |
| Καταβολές λοιπών εξόδων αναδιοργάνωσης | 0,7 | 0,6 |
| Καταβολές για αγορά φάσματος | - | - |
| **Προσαρμοσμένες Ελεύθερες Ταμειακές Ροές μετά από μισθώσεις (AL)** | **130,0** | **228,8** |

**Προσαρμοσμένα Καθαρά Κέρδη σε μετόχους της εταιρείας**

Τα προσαρμοσμένα καθαρά κέρδη που κατανέμονται στους μετόχους της Εταιρείας διευκολύνουν στην ανάλυση της καθαρής κερδοφορίας του Ομίλου εξαιρουμένης της επίδρασης μη επαναλαμβανόμενων ή μη περιοδικών στοιχείων και στη σύγκριση των επιδόσεων σε σχέση με προηγούμενες περιόδους. Για την αντίστοιχη περίοδο του 2024 και την συγκρινόμενη περίοδο του 2023, έχει ληφθεί υπόψη η επίδραση από προγράμματα εθελούσιας αποχώρησης.

|  |  |  |
| --- | --- | --- |
| **Όμιλος ΟΤΕ (Ευρώ εκατ.)** | **Q1'24** | **Q1'23** |
| **Καθαρά κέρδη σε μετόχους της Εταιρείας** | **134,8** | **135,3** |
| Κόστη σχετιζόμενα με προγράμματα εθελούσιας αποχώρησης | 7,7 | 0,5 |
| **Προσαρμοσμένα Καθαρά κέρδη σε μετόχους της Εταιρείας** | **142,5** | **135,8** |

**ΙΙ. ΚΑΤΑΣΤΑΣΗ XΡΗΜΑΤΟΟΙΚΟΝΟΜΙΚΗΣ ΘΕΣΗΣ**

|  |  |  |
| --- | --- | --- |
| **(Ευρώ εκατ.)** | **31/03/2024** | **31/12/2023** |
| **ΠΕΡΙΟΥΣΙΑΚΑ ΣΤΟΙΧΕΙΑ** |  |  |
| **Μη κυκλοφορούντα περιουσιακά στοιχεία** |  |  |
| Ενσώματα πάγια | 2.201,9 | 2.188,3 |
| Περιουσιακά στοιχεία με δικαίωμα χρήσης | 246,9 | 258,4 |
| Υπεραξία | 376,6 | 376,6 |
| Τηλεπικοινωνιακές άδειες | 255,9 | 264,0 |
| Λοιπά άυλα περιουσιακά στοιχεία | 260,8 | 263,1 |
| Συμμετοχές | 0,1 | 0,1 |
| Δάνεια σε ασφαλιστικά ταμεία | 59,7 | 60,7 |
| Αναβαλλόμενες φορολογικές απαιτήσεις | 187,5 | 185,0 |
| Κόστος συμβάσεων | 28,0 | 28,7 |
| Λοιπά μη κυκλοφορούντα περιουσιακά στοιχεία | 78,3 | 77,3 |
| **Σύνολο μη κυκλοφορούντων περιουσιακών στοιχείων** | **3.695,7** | **3.702,2** |
| **Κυκλοφορούντα περιουσιακά στοιχεία** |  |  |
| Αποθέματα | 61,7 | 58,9 |
| Πελάτες | 565,7 | 537,6 |
| Λοιπά χρηματοοικονομικά περιουσιακά στοιχεία | 5,8 | 5,6 |
| Συμβατικά περιουσιακά στοιχεία | 67,6 | 63,9 |
| Λοιπά κυκλοφορούντα περιουσιακά στοιχεία | 120,6 | 103,7 |
| Δεσμευμένα ταμειακά διαθέσιμα | 0,6 | 0,6 |
| Ταμειακά διαθέσιμα και ταμειακά ισοδύναμα | 567,8 | 463,9 |
| **Σύνολο κυκλοφορούντων περιουσιακών στοιχείων** | **1.389,8** | **1.234,2** |
| **ΣΥΝΟΛΟ ΠΕΡΙΟΥΣΙΑΚΩΝ ΣΤΟΙΧΕΙΩΝ** | **5.085,5** | **4.936,4** |
| **ΙΔΙΑ ΚΕΦΑΛΑΙΑ ΚΑΙ ΥΠΟΧΡΕΩΣΕΙΣ** |  |  |
| **Ίδια κεφάλαια που αναλογούν στους μετόχους της εταιρείας** |  |  |
| Μετοχικό κεφάλαιο | 1.182,9 | 1.182,9 |
| Αποθεματικό υπέρ το άρτιο | 422,9 | 422,8 |
| Ίδιες μετοχές | (42,0) | (25,3) |
| Τακτικό αποθεματικό | 440,7 | 440,7 |
| Συναλλαγματικές διαφορές και λοιπά αποθεματικά | (149,4) | (148,2) |
| Υπόλοιπο κερδών εις νέο | 205,2 | 70,4 |
| **Σύνολο ιδίων κεφαλαίων που αναλογούν στους**  **μετόχους της Εταιρείας** | **2.060,3** | **1.943,3** |
| Μη ελέγχουσες συμμετοχές | 0,5 | 0,5 |
| **Σύνολο ιδίων κεφαλαίων** | **2.060,8** | **1.943,8** |
| **Μακροπρόθεσμες υποχρεώσεις** |  |  |
| Μακροπρόθεσμα δάνεια | 847,9 | 847,7 |
| Πρόβλεψη αποζημίωσης προσωπικού λόγω εξόδου από την υπηρεσία | 104,6 | 107,0 |
| Πρόβλεψη για λογαριασμό νεότητας | 73,8 | 75,9 |
| Συμβατικές υποχρεώσεις | 86,3 | 84,9 |
| Υποχρεώσεις από μισθώσεις | 173,5 | 184,9 |
| Αναβαλλόμενες φορολογικές υποχρεώσεις | 0,4 | 0,4 |
| Λοιπές μακροπρόθεσμες υποχρεώσεις | 48,2 | 43,0 |
| **Σύνολο μακροπρόθεσμων υποχρεώσεων** | **1.334,7** | **1.343,8** |
| Βραχυπρόθεσμες υποχρεώσεις |  |  |
| Προμηθευτές | 859,5 | 866,4 |
| Φόρος εισοδήματος | 84,2 | 95,2 |
| Συμβατικές υποχρεώσεις | 214,0 | 223,9 |
| Υποχρεώσεις από μισθώσεις | 62,2 | 60,8 |
| Μερίσματα πληρωτέα | 2,5 | 2,5 |
| Λοιπές βραχυπρόθεσμες υποχρεώσεις | 467,6 | 400,0 |
| **Σύνολο βραχυπρόθεσμων υποχρεώσεων** | **1.690,0** | **1.648,8** |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** | **5.085,5** | **4.936,4** |

**ΙΙI. ΕΝΟΠΟΙΗΜΕΝΗ ΚΑΤΑΣΤΑΣΗ ΑΠΟΤΕΛΕΣΜΑΤΩΝ**

|  |  |  |  |
| --- | --- | --- | --- |
| **(Ευρώ εκατ.)** | **Q1'24** | **Q1’23** | **+/-%** |
| **Σταθερή Τηλεφωνία:** |  |  |  |
| Έσοδα λιανικής | 229,1 | 229,2 | 0,0% |
| Έσοδα χονδρικής | 149,0 | 124,8 | +19,4% |
| Λοιπά έσοδα | 112,2 | 74,7 | +50,2% |
| **Σύνολο εσόδων σταθερής τηλεφωνίας** | **490,3** | **428,7** | **+14,4%** |
| **Κινητή Τηλεφωνία:** |  |  |  |
| Έσοδα υπηρεσιών | 282,1 | 283,3 | -0,4% |
| Έσοδα πώλησης συσκευών | 73,4 | 66,0 | +11,2% |
| Λοιπά έσοδα | 4,8 | 3,7 | +29,7% |
| **Σύνολο εσόδων κινητής τηλεφωνίας** | **360,3** | **353,0** | **+2,1%** |
|  |  |  |  |
| **Λοιπά έσοδα** | **27,0** | **21,9** | **+23,3%** |
|  |  |  |  |
| **Σύνολο κύκλου εργασιών** | **877,6** | **803,6** | **+9,2%** |
|  |  |  |  |
| **Λοιπά λειτουργικά εσοδα** | **3,6** | **1,9** | **+89,5%** |
| **Λειτουργικά έξοδα** |  |  |  |
| Έξοδα διασύνδεσης και περιαγωγής | (112,3) | (89,6) | +25,3% |
| Πρόβλεψη για αναμενόμενες πιστωτικές ζημιές | (8,5) | (9,0) | -5,6% |
| Αποδοχές προσωπικού | (103,6) | (109,8) | -5,6% |
| Κόστη σχετιζόμενα με προγράμματα εθελουσίας αποχώρησης | (9,9) | (0,6) | - |
| Έξοδα εμπορικών προμηθειών | (23,6) | (21,0) | +12,4% |
| Κόστος εμπορευμάτων | (102,2) | (79,6) | +28,4% |
| Έξοδα συντήρησης και επισκευών | (20,8) | (20,9) | -0,5% |
| Έξοδα προώθησης | (15,2) | (14,2) | +7,0% |
| Λοιπά λειτουργικά έξοδα | (146,3) | (118,9) | +23,0% |
| **Σύνολο λειτουργικών εξόδων πριν από αποσβέσεις και απομειώσεις** | **(542,4)** | **(463,6)** | **+17,0%** |
|  |  |  |  |
| **Λειτουργικά κέρδη προ χρηματοοικονομικών και επενδυτικών δραστηριοτήτων. αποσβέσεων και απομειώσεων** | **338,8** | **341,9** | **-0,9%** |
| Αποσβέσεις και απομειώσεις | (156,6) | (160,7) | -2,6% |
| **Λειτουργικά κέρδη προ χρηματοοικονομικών και επενδυτικών δραστηριοτήτων** | **182,2** | **181,2** | **+0,6%** |
| **Έσοδα και έξοδα από χρηματοοικονομικές και επενδυτικές δραστηριότητες** |  |  |  |
| Χρηματοοικονομικά έσοδα και έξοδα | (4,3) | (5,9) | -27,1% |
| Συναλλαγματικές διαφορές. καθαρές | 0,1 | 0,2 | -50,0% |
| Κέρδη/(Ζημιές) από συμμετοχές και λοιπά χρηματοοικονομικά περιουσιακά στοιχεία - Απομειώσεις | 0,3 | 0,2 | +50,0% |
| **Συνολικές ζημιές από χρηματοοικονομικές και επενδυτικές δραστηριότητες** | **(3,9)** | **(5,5)** | **-29,1%** |
|  |  |  |  |
| **Κέρδη προ φόρων** | **178,3** | **175,7** | **+1,5%** |
| Φόρος εισοδήματος | (43,5) | (40,4) | +7,7% |
| **Κέρδη χρήσης** | **134,8** | **135,3** | **-0,4%** |
|  |  |  |  |
| Κατανεμόμενα σε: |  |  |  |
| **Μετόχους της Εταιρείας** | 134,8 | 135,3 | -0,4% |
| **Μη ελέγχουσες συμμετοχές** | 0,0 | 0,0 | - |

1. **ΚΑΤΑΣΤΑΣΕΙΣ ΤΑΜΕΙΑΚΩΝ ΡΟΩΝ**

|  |  |  |  |
| --- | --- | --- | --- |
| **(Ευρώ εκατ.)** | **Q1'24** | **Q1'23** | **+/-%** |
|  |  |  |  |
| **Ταμειακές ροές από λειτουργικές δραστηριότητες** |  |  |  |
| Κέρδη προ φόρων | 178,3 | 175,7 | +1,5% |
| Προσαρμογές για: |  |  |  |
| Αποσβέσεις και απομειώσεις | 156,6 | 160,7 | -2,6% |
| Κόστη σχετιζόμενα με προγράμματα εθελούσιας αποχώρησης | 9,9 | 0,6 | - |
| Πρόβλεψη για αποζημίωση προσωπικού | 0,5 | (4,2) | -111,9% |
| Πρόβλεψη για λογαριασμό νεότητας | - | 0,2 | - |
| Συναλλαγματικές διαφορές. καθαρές | (0,1) | (0,2) | -50,0% |
| (Κέρδη) / ζημιές από συμμετοχές και λοιπά χρηματοοικονομικά περιουσιακά στοιχεία - Απομειώσεις | (0,3) | (0,2) | +50,0% |
| Χρηματοοικονομικά έξοδα, καθαρά | 4,3 | 5,9 | -27,1% |
| ***Προσαρμογές για μεταβολές λογαριασμών κεφαλαίου κίνησης:*** | ***(25,4)*** | ***(20,7)*** | ***+22,7%*** |
| Μείωση / (αύξηση) αποθεμάτων | *(2,8)* | *(5,7)* | *-50,9%* |
| Μείωση / (αύξηση) απαιτήσεων | *(51,3)* | *(9,8)* | *-* |
| (Μείωση) / αύξηση υποχρεώσεων (πλην δανεισμού) | *28,7* | *(5,2)* | *-* |
| Καταβολές προγραμμάτων εθελούσιας αποχώρησης | (2,2) | (2,1) | +4,8% |
| Καταβολές αποζημίωσης προσωπικού και λογαριασμού νεότητας εκτός εισφορών εργαζομένων | (1,8) | (1,8) | 0,0% |
| Χρεωστικοί τόκοι και συναφή έξοδα καταβεβλημένα (πλην μισθώσεων) | (2,8) | (4,1) | -31,7% |
| Τόκοι μισθώσεων καταβεβλημένοι | (2,8) | (2,3) | +21,7% |
| Φόρος εισοδήματος (καταβεβλημένος)/εισπρακτέος | (54,0) | 15,6 | - |
| **Καθαρές ταμειακές εισροές από λειτουργικές δραστηριότητες** | **260,2** | **323,1** | **-19,5%** |
|  |  |  |  |
| **Ταμειακές ροές από επενδυτικές δραστηριότητες** |  |  |  |
| Αγορά χρηματοοικονομικών περιουσιακών στοιχείων | - | (0,6) | -100,0% |
| Εισπράξεις /(πληρωμές) σχετιζόμενες με πώληση θυγατρικών / συμμετοχών | (8,6) | - | - |
| Αποπληρωμές εισπρακτέων δανείων | 1,8 | 1,8 | 0,0% |
| Αγορά ενσώματων και άυλων παγίων περιουσιακών στοιχείων | (117,5) | (79,9) | +47,1% |
| Πιστωτικοί τόκοι εισπραχθέντες | 3,4 | 2,0 | +70,0% |
| **Καθαρές ταμειακές εκροές από επενδυτικές δραστηριότητες** | **(120,9)** | **(76,7)** | **+57,6%** |
| **Ταμειακές ροές από χρηματοδοτικές δραστηριότητες** |  |  |  |
|  |  |  |  |
| Απόκτηση ιδίων μετοχών | (16,0) | (20,0) | -20,0% |
| Εισπράξεις από δάνεια | - | (11,5) | -100,0% |
| Αποπληρωμή υποχρεώσεων από μισθώσεις | (19,0) | (19,1) | -0,5% |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | (0,1) | (1,5) | -93,3% |
| **Καθαρές ταμειακές εκροές από χρηματοδοτικές δραστηριότητες** | **(35,1)** | **(52,1)** | **-32,6%** |
|  |  |  |  |
| **Καθαρή αύξηση/( μείωση) ταμειακών διαθεσίμων και ταμειακών ισοδυνάμων** | **104,2** | **194,3** | **-46,4%** |
| **Ταμειακά διαθέσιμα και ταμειακά ισοδύναμα έναρξης χρήσης** | 463,9 | 590,1 | -21,4% |
| Συναλλαγματικές διαφορές στα διαθέσιμα | (0,3) | (0,1) | +200,0% |
| **Ταμειακά διαθέσιμα και ταμειακά ισοδύναμα λήξης χρήσης** | **567,8** | **784,3** | **-27,6%** |